EkBass/fiwiki-20250220-pages-articles huggingface dataset:
De Zeven Provinciën -luokka (risteilijä)

De Zeven Provinciën -luokka oli Alankomaiden Kuninkaallisen laivaston kahden kevyen risteilijän muodostama alusluokka. == Suunnittelu == Keisarillisen Japanin voimistuminen 1930-luvulla lisäsi uhkaa Hollannin Itä-Intiassa. Alankomaiden laivasto aloitti 1932 laajennusohjelman, johon sisältyi kahden uuden kevyen risteilijän valmistaminen korvaamaan Java-luokan alukset. Alukset olivat parannettuja versioita Hr. Ms. De Ruyteristä ja kummankin uuden aluksen rakennustyöt aloitettiin vuonna 1939. Ensimmäinen sai nimen Kijkduin, joka myöhemmin vaihdettiin Eendrachtiksi. Toinen nimettiin De Zeven Provinciëniksi, josta tuli myös luokan nimi. Alusten pääaseiksi määritettiin Boforsin 152 mm 53 pituuskaliiperin tykit, jotka asennettiin kahteen kolmiputkiseen ja kahteen kaksiputkiseen tykkitorniin. Tykkien suurin korotuskulma oli 60 astetta.Whitley, M. J. s. 197 Saksan aloitettua hyökkäyksen länteen 10. toukokuuta 1940 alusten rakennustyöt keskeytyivät. De Zeven Provinciën oli vasta 25-prosenttisesti valmis ja Kijkduin 12-prosenttisesti. Saksalaiset muuttivat alusten pääaseistukseksi neljä kaksoistornia, joihin asennettiin 15 cm SK C/28 -tykit. De Zeven Provinciënin rakennustyöt jatkuivat nimellä KH2 ja se varustettiin Saksan laivaston alusten tyyppisellä keulalla. Eendracht nimettiin KH1:ksi. Rakennustyöt etenivät hyvin hitaasti, koska telakan työvoimaa käytettiin muihin tehtäviin ja alankomaalaiset sabotoivat työtä. KH2 laskettiin vesille 24. joulukuuta 1944 sulkulaivana Rotterdamin Nieuwe Waterwegiin, mutta suunnitelma ei koskaan toteutunut. Toisen maailmansodan päätyttyä kummankin aluksen rakennustöitä jatkettiin uusien suunnitelmien, joissa otettiin huomioon sodasta saadut kokemukset, mukaan. Pääaseistukseksi muutettiin neljä kaksiputkista Boforsin 152 millimetrin 53 pituuskaliiperin tykein varustettua tykkitornia. Lisäksi neljä kaksiputkista Boforsin 57 mm 60 pituuskaliiperin ja kahdeksna yksiputkista Boforsin 40 millimetrin 70 pituuskaliiperin ilmatorjuntatykkiä. Aluksille asennettiin uudistettu propulsiojärjestelmä samoin kuin toinen savuhormi ja uudistettu elektroniikka. Alusten nimet vaihdettiin Eendrachtista tuli 1947 De Zeven Provinciën ja aiempi De Zeven Provinciën sai nimekseen De Ruyter. Kumpikin alus otettiin 1953 Alankomaiden laivaston palvelukseen. == Alukset == De Zeven Provinciën -luokan risteilijät Nimi Telakka Kölinlasku Vesille Valmis Kohtalo Hr. Ms. De Zeven Provinciën Rotterdamsche Drookdok Maatschappij, Rotterdam 19. toukokuuta 1939 22. elokuuta 1950 17. joulukuuta 1953 palveluksesta 16. lokakuuta 1975 Perun laivastolle 1976 BAP Aguirre poistettu palveluksesta 1999 Hr. Ms. De Ruyter Wilton-Fijenoord, Schiedam 5. syyskuuta 1939 24. joulukuuta 1944 18. marraskuuta 1953 palveluksesta 12. lokakuuta 1972 Perun laivastolle 1973 BAP Almirante Grau ==Lähteet== * * === Viitteet === *
Plastosyaniini

Plastosyaniini on useissa kasveissa sekä yhteyttävissä levissä ja syanobakteereissa esiintyvä kuparia sisältävä proteiini. Tämä proteiini osallistuu fotosynteesin niin kutsuttuihin valoreaktioihin ja toimii niissä elektroneja siirtävänä proteiinina. ==Rakenne ja toiminta== Plastosyaniinin eristi ensimmäisenä japanilainen biokemisti Sakae Katoh vuonna 1962 viherleviin kuuluvasta lajista Chlorella ellipsoidea. Plastosyaniini on suhteellisen pienikokoinen proteiini. Se koostuu 99 aminohaposta ja sen molekyylimassa on 10,5 kDa. Kaikkien kasvilajien plastosyaniinin aminohapposekvenssissä on yhteistä noin kaksi kolmasosaa. Plastosyaniini sitoutuu kupari-ioniin neljällä aminohapolla, jotka ovat kaksi histidiiniä, kysteiini ja metioniini. Histidiinit sitoutuvat kupari-ioniin imidatsolirenkaan typpiatomien välityksessä ja kysteiini ja metioniini sitoutuvat rikkiatomien välityksellä. Plastosyaniinin kolmiulotteinen rakenne on niin kutsuttu β-tynnyrirakenne, joka koostuu β-laskoksista. Kolmiulotteisessa rakenteessa hydrofobiset aminohapot ovat suuntautuneet tynnyrin sisäpuolelle ja tämä tekee proteiinista suhteellisen hyvin veteen liukenevan. Plastosyaniini on väriltään sinistä johtuen proteiiniin sitoutuneesta kupari-ionista. Plastosyaniinia esiintyy kasveissa ja levissä viherhiukkasten yhteyttämiskalvostojen eli tylakoidien sisällä. Plastosyaniini vastaanottaa elektroneja sytokromi-b6f-kompleksilta, jolloin proteiinin kupari-ioni pelkistyy hapetusluvulta +II hapetusluvulle +I. Tämän jälkeen plastosyaniini kulkeutuu yhteyttämiskalvoston sisällä proteiinille nimeltä P700+ ja luovuttaa tällä elektroneja. Samalla kupari-ioni hapettuu jälleen hapetusluvulle +II. Sytokromi-b6f-kompleksi on osa niin kutsuttua fotosysteemi II:ta ja P700+ on osa niin kutsuttua fotosysteemi I:tä. Plastosyaniini toimii elektroninsiirtäjänä näiden kahden yhteyttämisen fotosysteemien välillä. ==Lähteet== == Aiheesta muualla == *InterPro Protein sequence analysis & classification: Plastocyanin (IPR002387) *UniProtKB: PETE – Plastocyanin, chloroplastic precursor (P00289) Luokka:Proteiinit
Kansainvälinen terrestrinen vertausjärjestelmä

Kansainvälinen terrestrinen vertausjärjestelmä (lyh. ITRS, ) on maailmanlaajuinen kolmiulotteinen geosentrinen terrestrinen vertausjärjestelmä, joka on määritelty IUGG:n ja IAG:n päätöslauselmissa vuosilta 1991 ja 2007. == Vertauskehykset == Vertausjärjestelmän viimeisin realisaatio on Kansainvälinen terrestrinen vertauskehys 2014 (lyh. ITRF 2014, ).http://itrf.ign.fr/ITRF_solutions/2014/ == Lähteet == == Aiheesta muualla == * International Association of Geodesy (IAG) * The International Union of Geodesy and Geophysics (IUGG) Luokka:Geodesia Luokka:Koordinaattijärjestelmät
Hr. Ms. De Zeven Provinciën (C802)

Hr. Ms. De Zeven Provinciën (runkonumero C802) oli Alankomaiden kuninkaallisen laivaston De Zeven Provinciën -luokan kevyt risteilijä, jonka rakennustyöt aloitettiin hieman ennen toisen maailmansodan alkamista. Sodan aikana työt oli keskeytettynä ja se liitettiin laivastoon vasta vuonna 1953. Alus oli palveluksessa vuoteen 1976 ja se myytiin vielä samana vuonna Perulle. Alus jatkoi Perun laivastossa palvelustaan nimellä BAP Aguirre vuoteen 1999. Alus romutettiin vuonna 2000. == Valmistus == Alus tilattiin Rotterdamsche Droogdok Maatschappij'lta Rotterdamista ja sen köli laskettiin 5. syyskuuta 1939 nimellä Hr. Ms. Kijkduin. Se nimettiin 1940 uudelleen Hr. Ms. Eendrachtiksi. Alus laskettiin vesille 24. joulukuuta 1944 nimellä KH1. Se otettiin palvelukseen 18. marraskuuta 1953 nimellä Hr. Ms. De Zeven Provinciën.Whitley, M. J. s. 197 == Palvelus == Aluksen aseistus muutettiin 1960-luvulla ohjuksiksi. Sille asennettiin Terrier-järjestelmä. Alus poistettiin palveluksesta 17. lokakuuta 1975 ja se myytiin Perulle elokuussa 1976. Perun laivasto otti modoernisoinnin jälkeen aluksen palvelukseensa 24. helmikuuta 1978 nimellä BAP Aguirre. Se palveli vuoteen 1999 ja se romutettiin seuraavana vuonna. == Lähteet == * * === Viitteet === Luokka:De Zeven Provinciën -luokan risteilijät Luokka:Alankomaalaiset toisen maailmansodan risteilijät
Don-Zheni Ekoebve

Don-Zheni Ekoebve (s. 8. syyskuuta 1992) on suomalais-venäläinen pikajuoksija. Hän edustaa HIFK-Friidrottia ja hänen valmentajinaan toimivat Anatoli Mihailov ja Margarita Mihailova. Kalevan kisoista Ekoebve on saavuttanut pronssia 400 metrin aitajuoksusta vuonna 2016. Viestijuoksun SM-kilpailuissa hän on ollut mukana saavuttamassa 4 x 100 metrin viestijuoksusta kultaa vuonna 2012 sekä 4 x 400 metrin viestijuoksusta kultaa 2014 ja 2018 sekä hopeaa 2016. Sisäratojen SM-kilpailuista Ekoebve on saavuttanut pronssia 300 metrin aitajuoksussa 2019. 4 × 200 metrin viestissä hän on saanut kultaa vuonna 2018 ja hopeaa 2017, 4 × 300 metrin viestijuoksussa kultaa vuonna 2012 sekä 4 × 337 metrin viestissä pronssia 2019. Ekoebve karsiutui 400 metrin aitajuoksun alkuerissä Tampereen alle 23-vuotiaiden EM-kilpailuissa 2013. Venäläissyntyinen Ekoebve on ollut Suomen kansalainen maaliskuusta 2013 lähtien. == Lähteet == Luokka:Suomalaiset pikajuoksijat Luokka:Suomalaiset pika-aitajuoksijat Luokka:Vuonna 1992 syntyneet Luokka:Elävät henkilöt
Euroopan terrestrinen vertausjärjestelmä 1989

Euroopan terrestrinen vertausjärjestelmä 1989 (lyh. ETRS89, ) on Euroopan alueella käytettävä kolmiulotteinen geosentrinen terrestrinen vertausjärjestelmä, joka on kiinnitetty Euraasian mannerlaatan yhtenäiseen osaan ja on identtinen Kansainvälisen terrestrisen vertausjärjestelmän (lyh. ITRS) määritelmän kanssa epookissa 1989.0. ETRS89 on käytännön töiden takia tarpeen ITRS:n lisäksi, koska mannerlaattojen liikkeet aiheuttavat muutoksia ITRS:n realisaatioihin. ETRS89:n realisaatiot eivät riipu mannerlaattojen liikkeistä. ETRS89 ei ole datumi ISO 19111:nISO 19111:2007 Geographic information -- Spatial referencing by coordinates mielessä; sen sijaan jokainen sen realisaatio määrittelee datumin. Näiden datumeiden yhteisnimi on myös ETRS89. Euroopan komission asetuksessaKomission asetus (EU) N:o 1089/2010, annettu 23 päivänä marraskuuta 2010, Euroopan parlamentin ja neuvoston direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta INSPIRE-direktiivinEUROOPAN PARLAMENTIN JA NEUVOSTON DIREKTIIVI 2007/2/EY annettu 14 päivänä maaliskuuta 2007, Euroopan yhteisön paikkatietoinfrastruktuurin (INSPIRE) perustamisesta toimeenpanosta liite 2 määrittelee ensin datumin ISO 19111:n mukaisesti ja määrää sitten, että on käytettävä ETRS89-datumia sen kattamalla maantieteellisellä alueella. On ilmeistä, että tämän tarkoituksena oli mahdollistaa kaikkien ETRS89-realisaatioiden käyttö INSPIREssa. == Vertauskehykset == ETRS89 realisaatiot ovat erisnimeltään Euroopan terrestrinen vertauskehys (lyh. ETRF, ), jossa nimen perään lisätään vuosiluku. Nämä luodaan Kansainvälisen terrestrisen vertauskehyksen (ITRF) pohjalta, jolloin ITRFxx vastaa ETRFxx, jossa xx viittaa vuosilukuun. Ensimmäinen ETRF on ETRF89 ja toistaiseksi viimeisin ETRF2005. ETRF:ssä ilmoitetut kiintopisteiden koordinaatit eivät muutu ajan mukana mannerlaattojen liikkeiden vaikutuksesta, toisin kuin ITRF:n koordinaatit. ETRF:n koordinaatteihin liittyvät nopeudet kuvastavat vain Euraasian mannerlaatan sisäisiä muodonmuutoksia. Euroopan terrestrisiä vertauskehyksiä ylläpitää EUREF (Kansainvälisen geodesian järjestön IAG:n alakomissio SC 1.3a). ETRFxx-koordinaatit ja -nopeudet on laskettu suoraan vastaavasta ITRFxx:sta. Vuonna 2010 EUREF:n teknillinen työryhmä EUREF-TWG suositteli, ettei ETRF2005:ä käytetä, eikä ITRF2008:n pohjalta enää luotu eo. tavalla ETRF:ää. Sen sijaan ITRF2005 ja ITRF2008 transformoitiin ITRF2000:aan, josta saatiin ETRF2000(R05) ja ETRF2000(R08). Kun alueellinen ETRS89-realisaatio johdetaan ITRFxx:stä tai ETRFxx:sta EUREF:n hyväksymin menetelmin, sanotaan että ao. realisaatio on ETRFxx:ssä. Esimerkiksi ETRS89 ensimmäinen laaja realisaatio oli nimeltään EUREF89. Se muodostettiin vuonna 1989 suoritetulla GPS- ja VLBI-kampanjalla (EUREF89-mittauskampanja), jossa lisättiin pisteitä ETRF89:ään. EUREF89 on siis ETRF89:ssä. Vastaavasti Suomen ETRS89-realisaatio EUREF-FIN on ETRF96:ssa. == Lähteet == == Aiheesta muualla == * International Association of Geodesy (IAG) * Reference Frame Sub-Commission for Europe (EUREF) Luokka:Geodesia
Elmo Koivunen

Elmo Petteri Koivunen (s. 3. elokuuta 1994 Espoo) on suomalainen kilpakävelijä. Hän edustaa Esbo Idrottsföreningiä ja hänen valmentajanaan toimii Ursula Koivunen. Kalevan kisoista Koivunen on saavuttanut hopeaa 20 kilometrin kävelystä vuosina 2016 ja 2018. Lisäksi hän on ollut mukana viestijuoksun SM-kilpailuissa voittamassa neljää kultaa (2015, 2016, 2017 ja 2018) sekä kahta hopeaa (2013, 2014) 3 × 3 000 metrin kävelyviestistä. Sisäratojen SM-kilpailuissa Koivunen on voittanut kultaa 5 000 metrin kävelyssä vuonna 2018. Koivunen sijoittui 10 000 metrin kävelyssä 19:nneksi Rietin alle 20-vuotiaiden EM-kilpailuissa 2013. == Lähteet == Luokka:Suomalaiset kävelijät Luokka:Vuonna 1994 syntyneet Luokka:Elävät henkilöt
Artturi Oila

Artturi Ensio Oila (s. 4. helmikuuta 1996 Espoo) on suomalainen kilpakävelijä. Hän edustaa Espoon Tapioita ja hänen valmentajanaan on toiminut vuodesta 2015 lähtien Jani Lehtinen. Kalevan kisoista Oila on saavuttanut pronssia 20 kilometrin kävelyssä vuonna 2016. Viestijuoksun SM-kilpailuissa hän on saavuttanut 3 × 3000 metrin kävelyviestissä kultaa 2019, hopeaa 2021 ja pronssia 2018. == Lähteet == Luokka:Suomalaiset kävelijät Luokka:Vuonna 1996 syntyneet Luokka:Elävät henkilöt
Elisa Neuvonen

Elisa Pauliina Neuvonen (s. 19. maaliskuuta 1991 Saari) on suomalainen kilpakävelijä. Hän on edustanut vuodesta 2014 lähtien Lappeenrannan Urheilu- Miehiä ja hänen valmentajanaan on toiminut vuodesta 2012 lähtien Marko Kivimäki. Kalevan kisoista Neuvonen on voittanut 10 kilometrin kävelyssä kultaa vuosina 2016, 2017 ja 2018. Hopeaa hän saavutti 2022 ja pronssia 2019 sekä 2021. Vuoden 2020 Kalevan kisoissa Turussa Neuvonen sai hopeaa 10 000 metrin kävelyssä. SM-maantiekävelyissä hän on voittanut kultaa 20 kilometrin kävelyssä vuosina 2016, 2017, 2018, 2020, 2021 ja 2023, hopeaa 2015 ja 2024 ja pronssia 2014. Viestijuoksun SM-kilpailuissa hän on ollut mukana voittamassa kultaa 3 × 3 000 metrin kävelyviestistä vuosina 2017 ja 2018, hopeaa 2016 sekä pronssia 2024. Sisäratojen SM-kilpailuista Neuvonen on saavuttanut 3 000 metrin kävelystä kultaa vuonna 2017, hopeaa 2020 ja 2023 sekä pronssia 2022. Neuvonen sijoittui 2013 Tampereen alle 23-vuotiaiden EM-kilpailujen 20 kilometrin kävelyssä 15:nneksi. Vuoden 2017 kesäuniversiadeissa hän sijoittui 20 kilometrin kävelyssä kolmanneksi. Berliinin EM-kilpailuissa 2018 hän oli 20 kilometrillä 23:s. Vuonna 2022 Neuvonen oli Eugenen MM-kisoissa 35 kilometrin kävelyssä 20:s SE-ajalla 2.57.42 ja Münchenin EM-kisoissa kymmenes ajalla 2.59.00. == Lähteet == Luokka:Suomalaiset kävelijät Luokka:Vuonna 1991 syntyneet Luokka:Elävät henkilöt
Läykkälänlahti

Läykkälänlahti on Ikaalisten 8. kaupunginosa. Se rajoittuu pohjoisessa Pirkantiehen, idässä Silkintiehen, etelässä Kolmostiehen ja lännessä Kyrösjärveen.http://www.laykkalanlahti.fi/laykkalanlahti/ Kaupunginosassa sijaitsee Kauppakeskus Komppi. ==Lähteet== *
Hr. Ms. Holland (1896)

Hr. Ms. Holland oli Alankomaiden kuninkaallisen laivaston Holland-luokan panssarikansiristeilijä. == Valmistus == Alus tilattiin Amsterdamin telakalta, missä köli laskettiin 1. tammikuuta 1895. Alus laskettiin vesille 4. lokakuuta 1896 ja otettiin palvelukseen 1. heinäkuuta 1898.navalhistory.flixco.info == Palvelus == Alus lähti Den Helderistä 7. tammikuuta 1899 Hollannin Itä- Intiaan. Vuonna 1900 alus lähetettiin yhdessä Hr.Ms. Piet Heinin ja Hr. Ms. Koningin Wilhelmina der Nederlandenin kanssa Boksarikapinan aikana Shanghaihin suojaamaan alueella olevia eurooppalaisia sekä Alankomaiden etuja. Hollandin maihin lähettämä osasto osallistui Ranskan Shanghain lähetysaseman, jossa oli joukko alankomaalaisia, suojaamiseen. Lokakuun puolivälissä alus palasi Koningin Wilhelmina der Nederlanin kanssa Hollannin Itä-Intiaan. Vuonna 1910 alus saattoi Hr. Ms. Hertog Hendrikin kanssa Hr. Ms. Noord Brabantia, joka oli osunut 31. toukokuuta kariin matkalla Surabayaan. Törmäyksessä osa aluksen tiloista oli täyttynyt vedellä. Vaurioitunut alus kykeneni kuitenkin matkaamaan omin voimin ilman hinausta. Holland lähetettiin 1911 uudelleen Shanghaihin suojaamaan eurooppalaisia Kiinan keisarikunnan luhistuessa. Alus saapui Shanghaihin 4. marraskuuta. Vuonna 1912 alus edusti Alankomaiden kuningatarta Jokohamassa Japanin keisarin Meijin hautajaisissa. Alus poistettiin palveluksesta vuonna 1920. ==Lähteet== * * ===Viitteet=== Luokka:Holland-luokan risteilijät
Hele Haapaniemi

Hele Henriikka Haapaniemi (s. 15. marraskuuta 1993 Helsinki) on suomalainen kilpakävelijä. Hän edustaa Espoon Tapioita ja hänen valmentajanaan on toiminut vuosina 2014–2017 Pekka Muinonen ja vuodesta 2017 lähtien Jani Lehtinen. Kalevan kisoista Haapaniemi on saavuttanut hopeaa 10 kilometrin kävelyssä vuosina 2016 ja 2019. 20 kilometrin kävelyssä hän on saavuttanut SM-kultaa 2019, SM-hopeaa 2016 sekä SM-pronssia 2017 ja 2018. Viestijuoksun SM- kilpailuissa hän on ollut mukana voittamassa 3 × 3 000 metrin kävelyviestistä kultaa vuosina 2016, 2019, 2022 ja 2023, hopeaa 2015 sekä pronssia 2014 ja 2017. Sisäratojen SM-kilpailuista Haapaniemi on voittanut kultaa 3 000 metrin kävelystä vuonna 2018 ja 2019 sekä pronssia vuonna 2016. Haapaniemi sijoittui 20 kilometrin kävelyssä 19:nneksi Tallinnan alle 23-vuotiaiden EM-kilpailuissa 2015. == Lähteet == Luokka:Suomalaiset kävelijät Luokka:Vuonna 1993 syntyneet Luokka:Elävät henkilöt
Tiia Kuikka

Tiia Kuikka (s. 30. marraskuuta 1994 Uukuniemi) on suomalainen kilpakävelijä. Hän on edustanut vuodesta 2009 lähtien Lappeenrannan Urheilu-Miehiä. Kuikka oli 2015 Tallinnan alle 23-vuotiaiden EM-kilpailujen 20 kilometrin kävelyssä 21:s. Hän sijoittui 18:nneksi kävelyn joukkuemaailmanmestaruuskilpailujen 50 kilometrin kävelyssä Kiinan Taicangissa 5. toukokuuta 2018 Suomen ennätysajalla 4.32.43. Saman vuoden Berliinin EM-kilpailuissa hän sijoittui 50 kilometrin kävelyssä 13:nneksi. Hän käveli 50 kilometrin Suomen ennätyksen 4.29.25 Alytusissa 19. toukokuuta 2019. Hän ei pystynyt osallistumaan saman vuoden Dohan MM-kilpailujen 50 kilometrin kävelyyn flunssan vuoksi. Kalevan kisoista Kuikka on saavuttanut hopeaa 10 kilometrin kävelystä vuosina 2017 ja 2024 ja pronssia vuosina 2016 ja 2018 sekä pronssia 10 000 metrin kävelystä vuonna 2020. Lisäksi hän on saavuttanut SM-maantiekävelyissä naisten 20 kilometrin matkalla hopeaa vuosina 2017, 2018, 2019 ja 2022 ja pronssia 2020. Hän on ollut mukana viestijuoksun SM-kilpailuissa saavuttaen 3 × 3 000 metrin kävelyviestistä kultaa 2017 ja 2018, hopeaa 2016 sekä pronssia 2010. Sisäratojen SM-kilpailuista Kuikka on saavuttanut 3 000 metrin kävelystä neljä hopeaa vuosina 2016, 2017, 2018 ja 2021 sekä pronssia 2019. 5 000 metrin kävelyssä hän sai pronssia 2024. Kuikka jäi harjoituslenkillään lokakuussa 2019 Savonlinnassa auton yliajamaksi ja loukkaantui murtaen olkapäänsä useasta kohdasta ja saamalla kaksi murtumaa kalloonsa, joka johti keskivaikeaan aivovammaan. Hän jatkoi urheilijauraansa onnettomuuden jälkeen. Vuonna 2024 hän kertoi Ilta-Sanomissa, että aivovamma vaikuttaa yhä kaikkeen toimintaan. == Henkilökohtaiset ennätykset == === Ulkoradat === Laji Aika Paikka Päivä 3 000 m kävely 13.07,65 Espoo 5. elokuuta 2020 5 000 m kävely 22.36,49 Espoo 18. elokuuta 2021 10 000 m kävely 47.26,17 Turku 13. elokuuta 2020 10 km kävely 47.38 Tuusula 21. huhtikuuta 2018 20 km kävely 1.38.03 Dudince 20. maaliskuuta 2021 35 km kävely 2.58.30 Dudince 23. huhtikuuta 2022 50 km kävely 4.29.25 SE Alytus 19. toukokuuta 2019 === Sisäradat === Laji Aika Paikka Päivä 3 000 m kävely 13.30,25ot Kuopio 16. helmikuuta 2019 == Lähteet == Luokka:Suomalaiset kävelijät Luokka:Vuonna 1994 syntyneet Luokka:Elävät henkilöt
S.T.A.L.K.E.R. (pelisarja)

S.T.A.L.K.E.R. ensimmäisen persoonan ammunta- ja selviytymiskauhupelien sarja. Pelisarja perustuu löyhästi Arkadi ja Boris Strugatskin kirjaan Stalker: Huviretki tienpientarelle (1972), sekä kirjaan perustuvaan elokuvaan Stalker (1979), joiden tapahtumapaikka on siirretty Tšernobyliin. Pelin maailmassa voimala räjähti ensimmäisen kerran vuonna 1986 ja toisen kerran vuonna 1989. == Pelit == * Stalker: Shadow of Chernobyl (2007) * Stalker: Clear Sky (2008) * S.T.A.L.K.E.R.: Call of Pripyat (2009) * S.T.A.L.K.E.R. 2: Heart of Chornobyl (2024) == Lähteet == == Aiheesta muualla == * Pelisarja MobyGamesissä
Jerry Lawson

Gerald Anderson ”Jerry” Lawson (1. joulukuuta 1940 Brooklyn, New York – 9. huhtikuuta 2011) oli yhdysvaltalainen insinööri Queensista, New Yorkista. Lawson on tunnetuin Fairchild Channel F -pelikonsolin kehitystyöstä. Se oli ensimmäinen kuluttajille tarkoitettu pelilaite, jossa peliohjelmaa pystyi vaihtamaan pelimoduulia vaihtamalla. Laitteen menetelmälle liittää lisäelektroniikkaa pelimoduuleilla on myönnetty patentti US 4095791 A. Lähdettyään Fairchild Semiconductor -yhtiöstä Lawson perusti Videosoft-yhtiön. International Game Developers Association kunnioitti Lawsonia alan pioneerina kuukautta ennen hänen kuolemaansa. Lawson kuoli diabeteksen aiheuttamiin komplikaatioihin. == Lähteet == Luokka:Yhdysvaltalaiset insinöörit Luokka:Vuonna 1940 syntyneet Luokka:Vuonna 2011 kuolleet Luokka:Afroamerikkalaiset
Hr. Ms. Zeeland (1897)

Hr.Ms. Zeeland oli Alankomaiden kuninkaallisen laivaston Holland-luokan panssarikansiristeilijä. == Valmistus == Alus tilattiin Koninklijke Maatschappij de Scheldeltä Vlissingenistä ja sen köli laskettiin vuonna 1895. Alus laskettiin vesille 20. maaliskuuta 1897 ja se otettiin palvelukseen 1. kesäkuuta 1898. == Palvelus == Alus lähti Flushingista 18. kesäkuuta 1898 koeajoihin Pohjanmerelle. Koeajojen aikana se vieraili Portsmouthissa. Alus oli kahdeksantoista aluksen muodostaman osaston lippulaivana 15. syyskuuta Hollands Diepissä järjestetyssä laivastokatselmuksessa, joka pidettiin kuningatar Wilhelminan kruunajaisten yhteydessä. Hr. Ms. Hertog Hendrik ajoi 24. kesäkuuta 1905 koralliriutalle lähellä Matjidosteenia ollessaan matkalla Boninlahdelle. Zeeland teki joitakin yrityksiä riuttaan kiinni jääneen aluksen irrottamiseksi, mutta ilman tulosta. Yrityksistä luovuttiin Zeelandin pollarin irrottua. Alus saatiin irrotettua Hr. Ms. De Ruyterin ja Hr. Ms. Japaran avustamana, kun aluksen varastot oli tyhjennetty. Myöhemmin samana vuonna Zeeland osallistui matkaan Etelä-Celebesiin, joka kohdistui Bonin herttuaa vastaan. Hertog Hendrik, Zeeland ja Hr. Ms. Assahan suojasivat 20. heinäkuuta 1905 alankomaalaisten maihinnousua lähellä Patiroa. Vuonna 1906 alus yhdessä Hr. Ms. Koningin Regentesin ja Hr. Ms. De Ryuterin kanssa avustivat retkikuntaa Balille, kun Alankomaat pyrki liittämään eteläiset Tabanan, Badungin ja Klungkungin kuningaskunnat Alankomaiden Itä-Intiaan. Alukset tulittivat tykein 16.-17. syyskuuta Denpasaria, minkä jälkeen joukot nousivat maihin tuhoten lopun vastarinnan. Alus lähti 2. heinäkuuta 1914 IJmuidenista Pohjan- ja Itämerelle koulutuspurjehdukselle. Mukana matkalla oli Alankomaiden prinssi Henrik. Matkalla alus vieraili Kööpenhaminassa, Pietarissa, Tukholmassa ja Kristianiassa. Se palasi Den Helderiin 29. heinäkuuta. Alus lähti 7. kesäkuuta 1917 Den Helderistä maailmanympärysmatkalle Surabajaan. Matkalla se vieraili Torshavnissa, New Yorkissa, Curacaossa, Colonissa, Panamassa, San Franciscossa, Honolulussa, Jokohamassa ja Nagasakissa. Matkalla alus kulki Panaman kanavan läpi, jolloin siitä tuli ensimmäinen kanavan läpi kulkenut ulkomainen sotalaiva. Alus saapui Surabajaan 4. marraskuuta. Matkalla 53 miehistönjäsentä karkasi Yhdysvaltoihin. Näistä pääosa 45 New Yorkissa ja loput kahdeksan San Franciscossa. Alus lähti paluumatkalle Alankomaihin 3. joulukuuta matkaten samaa reittiä. Alus poistettiin palveluksesta vuonna 1924.Gardiner 1985 s. 365 ==Lähteet== * * ===Viitteet=== Luokka:Holland-luokan risteilijät
Geodeettinen vertausjärjestelmä

Geodeettinen vertausjärjestelmä () on ekvipotentiaaliellipsoidin teoriaan perustuva matemaattinen malli Maan muodolle, painovoimakentälle ja pyörähdysnopeudelle. Teorian avulla määritellään pyörähdysellipsoidi, joka kuvaa Maan kokoa ja muotoa ja jonka massa ja pyörähdysnopeus kuvaavat Maan vastaavia suureita. Teoria, pyörähdysellipsoidi, massa ja pyörähdysnopeus tuottavat normaalipainovoimakentän. Esimerkiksi GRS80 on geodeettinen vertausjärjestelmä. Nimessä esiintyvä sana vertausjärjestelmä ei viittaa käsitteeseen vertausjärjestelmä. Luokka:Geodesia
Hr. Ms. Friesland (1896)

Hr.Ms. Friesland oli Alankomaiden kuninkaallisen laivaston Holland-luokan panssarikansiristeilijä. == Valmistus == Alus tilattiin Nederlandsche Stoomboot Maatschappijlta Rotterdamista ja sen köli laskettiin vuonna 1895. Alus laskettiin vesille 4. marraskuuta 1896 ja se otettiin palvelukseen 16. tammikuuta 1898. == Palvelus == Alus lähetettiin 28. huhtikuuta 1899 Curacaoon alueella syntyneen konfliktin vuoksi tehtävänään alueen puolueettomuuden turvaaminen. Myöhemmin samana vuonna se lähetettiin Hollannin Itä-Intiaan. Toisen buurisodan puhjettua alus lähetettiin 24. lokakuuta 1899 Tanjung Priokista Lourenco Marquesiin suojaamaan alueella olleita Alankomaiden kansalaisia ja maan etuja alueella. Se palasi 23. elokuuta 1900 Hollannin Itä- Intiaan. Vuonna 1902 alus lähetettiin Colomboon noutamaan kymmenen hollantilaisvapaaehtoista, jotka olivat jääneet sotavangeiksi Buurisodassa. Matka tehtiin paikallisen Alankomaiden konsulin pyynnöstä. Alus lähti 4. heinäkuuta 1904 Alankomaihin vapautetut sotavangit mukanaan. Alus lähti 12. heinäkuuta 1906 Den Helderistä harjoituspurjehdukselle Pohjanmerelle ja Pohjoiselle Jäämerelle. Matkalla se vieraili Tromssassa, Bergenissä ja Kristianiassa. Lähellä Huippuvuoria alus avusti karille ajaneen ranskalaisen matkustaja-aluksen Ile de Francea irrottamisessa. Alus palasi lähtösatamaansa 27. elokuuta. Alus kolaroi 14. heinäkuuta 1907 Britannian kuninkaallisen laivaston hävittäjän HMS Leen kanssa Start Pointin edustalla Devonin rannikolla. Hävittäjän kylkeen tuli onnettomuudessa ammottava reikä. Vuonna 1908 alus lähti Hr. Ms. Gelderlandin ja Hr. Ms. Jacob van Heemskerckin kanssa partiomatkalle Venezuelan rannikolle toisen Castron kriisin aikana. Alus vartioi Maracaibon satamaan pääsyä. Alus osallistui 17. syyskuuta 1910 Belgian kuninkaan Albert I:n ja hänen puolisonsa vierailuun Alankomaissa. Vierailun aikana kuningaspari vieraili IJ:ssä Amsterdamissa, missä Jacob van Heemskerck, Friesland, Hr. Ms. Piet Hein, Hr. Ms. Evertsen, Hr. Ms. O1 ja muut Alankomaiden laivaston alukset olivat ankkurissa. Alukset tarkistettiin ja ne ampuivat kunnialaukaukset. Kuningasparille esiteltiin Jacob van Heemscerck. Alus poistettiin palveluksesta vuonna 1913.Gardiner 1985 s .365 ==Lähteet== * * ===Viitteet=== Luokka:Holland-luokan risteilijät
Kamelianainen (vuoden 1981 elokuva)

Kamelianainen (suomenkielisinä niminä myös Kamelianaisen todelliset kasvot ja Isabelle Huppertin kamelianainen; ; ) on vuonna 1981 ensi-iltansa saanut Mauro Bologninin ohjaama italialais-ranskalainen historiallinen draamaelokuva, jonka pääosissa ovat Isabelle Huppert ja Gian Maria Volonté. Kamelianainen perustuu kuuluisaan tosielämän ranskalaiskurtisaani Marie Duplessisiin (oik. Alphonsine Plessis; 1824–1847) ja Alexandre Dumas nuoremman samannimiseen romaaniin Kamelianainen (ransk. La Dame aux camélias, 1848), jonka pohjalta Jean Aurenche, Vladimir Pozner ja Enrico Medioli laativat elokuvan käsikirjoituksen. Elokuvan tuottajina olivat Manolo Bolognini ja Margaret Ménégoz. Elokuva palkittiin kahdella David di Donatellolla ja kolmella Nastro d’argentolla. == Juoni == Kamelianainen kertoo köyhästä maalaistytöstä Alphonsinesta (Isabelle Huppert), joka saapuu Pariisiin tullakseen osaksi rikasta porvaristoa. Saavuttaakseen tämän hän alkaa käyttää ainutlaatuista kauneuttaan ja viehätysvoimaansa. == Näyttelijät == == Julkaisu == Kamelianainen sai teatteriensi-iltansa Italiassa 26. helmikuuta 1981, Ranskassa 11. maaliskuuta 1981 ja Suomessa 25. joulukuuta 1981. Elokuvan teatterilevittäjinä olivat Italiassa ja Ranskassa Gaumont sekä Suomessa Cine- Studio Oy. Elokuva keräsi Ranskassa teatterikierroksensa aikana 453 141 katsojaa ja oli Suomessa 158. katsotuin elokuva 6 947 hengen katsojamäärällään vuonna 1981. Kamelianainen julkaistiin Italiassa DVD:lle vuonna 2005 ja Ranskassa 14. maaliskuuta 2012. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos David di Donatello Paras lavastus Mario Garbuglia David di Donatello Paras puvustus Piero Tosi David di Donatello Paras miessivuosa Bruno Ganz David di Donatello Paras kuvaus Ennio Guarnieri David di Donatello Paras musiikki Ennio Morricone Nastro d’argento Paras uusi naisnäyttelijä Carla Fracci Nastro d’argento Paras lavastus Mario Garbuglia Nastro d’argento Paras puvustus Piero Tosi == Lähteet == == Aiheesta muualla == * * * * Kamelianainen Archivio del Cinema Italianossa * Kamelianainen AlloCinéssä Luokka:Vuoden 1981 italialaiset elokuvat Luokka:Vuoden 1981 ranskalaiset elokuvat Luokka:Italialaiset eroottiset elokuvat Luokka:Ranskalaiset eroottiset elokuvat Luokka:Historialliset draamaelokuvat Luokka:Italialaiset romaaneihin perustuvat elokuvat Luokka:Ranskalaiset romaaneihin perustuvat elokuvat
Monitieteinen aivotutkimuskeskus

Monitieteinen aivotutkimuskeskus (CIBR) on Jyväskylän yliopiston tutkimuskeskus. Sen toiminta keskittyy vuonna 2015 käyttöön otetun MEG- laitteen ympärille. Tutkimustoiminta keskittyy aivojen muutoksiin elinkaaren aikana, erityisesti oppimiseen ja kehitykseen liittyen, erilaisiin interventioihin, sekä aivojen yhteydestä hyvinvointiin ja fyysiseen harjoitteluun. Monitieteisellä aivotutkimuskeskuksella on käytössä monipuolinen valikoima mittauslaitteistoa solutasolta koko kehon toiminnan kattaviin menetelmiin. ==Aiheesta muualla== * Monitieteinen aivotutkimuskeskus Luokka:Suomen laboratoriot Luokka:Jyväskylän yliopisto
Meridian (venäläinen lentoyhtiö)

Meridian on venäläinen lentoyhtiö. Vuonna 1992 perustettu yhtiö lentää liikelentoja kotikenttinään Bugulman ja Moskovan Vnukovon lentoasemat. == Laivasto == Huhtikuussa 2017 Meridianin laivastoon kuului viisi lentokonetta: * 1 Bombardier Challenger 604 * 1 Gulfstream G450 * 1 Gulfstream IV-SP * 1 Hawker 750 * 1 Tupolev Tu-134B-3 == Lähteet == == Aiheesta muualla == * Meridianin kotisivu Luokka:Venäläiset lentoyhtiöt
Ortometrinen korkeus

Ortometrinen korkeus H on pisteen ja geoidin välinen etäisyys. Ortometrinen korkeus lasketaan pisteen ja korkeusdatumin nollatason välisestä geopotentiaalierosta. Tämä geopotentiaaliero, joka ilmaistaan geopotentiaalilukuna C, jaetaan keskimääräisellä painovoimalla \bar{g} laskettuna pitkin pisteen ja (nollatason kautta kulkevan) geoidin välistä luotiviivaa: :H=\frac{C}{\bar{g}}=\frac{1}{H}\int_0^H dH Ortometrisen korkeuden laskeminen edellyttää oletuksia painovoima-arvoista tällä luotiviivalla. Ortometrinen korkeus on käytössä N60-korkeusjärjestelmässä. == Katso myös == * Normaalikorkeus * Dynaaminen korkeus == Lähteet == * Torge, W. & J., Müller, 2012. Geodesy. 4th edition. W. de Gruyter, Berlin, Boston, pp. 83, ISBN 978-3-11-020718-7. == Lisää kirjallisuutta == * Torge, W., 2001. Geodesy. Third completely revised and extended edition. W. de Gruyter, Berlin, New York, ISBN 3-11-017072-8. Luokka:Geodesia
Normaalikorkeus

Normaalikorkeus on geodesiassa eli maanmittausopissa käytetty vertailutaso. Normaalikorkeus H^N (tai H^*)on mööitelty hypoteettisen vastinpisteen korkeudeksi vertausellipsoidista normaalipainovoimakentässä, kun vertausellipsoidin ja vastinpisteen potentiaaliero on sama kuin havaintopisteen geopotentiaaliluku C. Normaalikorkeus lasketaan pisteen ja korkeusdatumin nollatason välisestä geopotentiaalierosta. Tämä geopotentiaaliero jaetaan keskimääräisellä normaalipainovoimalla \bar{\gamma}: :\bar{\gamma}=\frac{1}{H^N}\int_0^{H^N}\gamma dH^N :H^N=\frac{C}{\bar{\gamma}} Normaalikorkeus on pisteen ja kvasigeoidin välinen etäisyys. Normaalikorkeus poikkeaa hieman samasta geopotentiaalierosta lasketusta ortometrisestä korkeudesta. Ero saattaa olla sitä suurempi mitä korkeammalla merenpinnan tasosta ollaan. Etelä-Suomessa ero on muutamia millimetrejä, Käsivarressa korkeintaan 11 cm. Normaalikorkeus on käytössä N2000-korkeusjärjestelmässä. == Katso myös == * Ortometrinen korkeus * Dynaaminen korkeus ==Lähteet== * Torge, W & J., Müller, 2012. Geodesy. 4th edition. W. de Gruyter, Berlin, Boston, pp. 83, ISBN 978-3-11-020718-7. == Kirjallisuutta == * Torge, W., 2001. Geodesy. Third completely revised and extended edition. W. de Gruyter, Berlin, New York, ISBN 3-11-017072-8. Luokka:Geodesia
Dynaaminen korkeus

Dynaaminen korkeus on korkeussuure, joka lasketaan pisteen ja korkeusdatumin nollatason välisestä geopotentiaalierosta jakamalla se pisteestä riippumattomalla painovoima-arvolla. Tavallisimmin käytetään normaalipainovoiman arvoa ellipsoidilla leveydellä 45 astetta, tai normaalipainovoiman keskimääräistä arvoa mittausalueella. H^{dyn}=\frac{C}{\gamma^{45}_{0}} Dynaaminen korkeus kuvastaa geopotentiaalieroja (sitä, miten vesi virtaa) ja on vakio ekvipotentiaalipinnalla, toisin kuin normaalikorkeus ja ortometrinen korkeus. Dynaamisia korkeuksia on siksi käytetty vesistöalueilla väylien ja voimalaitosten suunnitteluun ja hoitoon. Suomessa dynaamiset korkeudet eivät ole olleet käytössä. == Meteorologiassa ja oseanografia == Meteorologiassa ja oseanografiassa käytetty dynaaminen korkeus ei ole sama kuin geodesian dynaaminen korkeus, vaan vastaa (yleensä likimääräisesti laskettua) geopotentiaalilukua. == Katso myös == * Normaalikorkeus * Ortometrinen korkeus == Lähteet == * Torge, W. & J., Müller (2012). Geodesy. 4th edition. W. de Gruyter, Berlin, Boston, pp. 82–83, ISBN 978-3-11-020718-7. == Muuta kirjallisuutta == * Torge, W. (2001). Geodesy. Third completely revised and extended edition. W. de Gruyter, Berlin, New York, ISBN 3-11-017072-8. Luokka:Geodesia
Hävyttömät huijarit

Hävyttömät huijarit () on kanadalainen komediaelokuva vuodelta 1979 joka kertoo kahdesta miehestä jotka tekevät Vancouverissa, Kanadassa, monimutkaisen pankkiryöstön, josta he saavat saaliiksi 4 miljoonan dollaria. Sen on ohjannut yhdysvaltalainen Noel Black, ja pääosissa esiintyvät Donald Sutherland, Brooke Adams ja Brooke Adams. Elokuva kertoo Reesestä (Donald Sutherland) joka on insinööri joka kehittää suunnitelman miten ryöstää pankki jonka uusi rakennus on rakenteilla. Suunnitelmassa jo rakennusvaiheessa murtaudutaan pankin hälytysjärjestelmään ja ohjelmoidaan se uudestaan. Hän pyytää parasta ystäväänsä ja tietokoneasiantuntijaa Normania (Paul Mazursky) mukaan. Reese varastaa rakennustyömaalta rakennuksen piirustukset, mutta tullessaan työmaatoimistosta ulos paikalla mainoskuvia ottamassa ollut valokuvaaja Stacy (Brooke Adams) ottaa hänestä valokuvan. Kun Reese yrittää saada kuvaansa pois hän rakastuu Stacyyn. == Näyttelijät == Lähde: Viitattu 12.7.2022. == Lähteet == == Aiheesta muualla == * * * Luokka:Vuoden 1979 kanadalaiset elokuvat Luokka:Komediaelokuvat
Geodeettinen vertausjärjestelmä 1980

Geodeettinen vertausjärjestelmä 1980 (lyh. GRS80, ) on geodesiassa geodeettinen vertausjärjestelmä ja paikkatietotekniikassa vertausellipsoidi. Kansainvälinen geodeettis-geofysikaalinen unioni (lyh. IUGG) hyväksyi sen Canberrassa vuonna 1979. Sillä korvattiin aiemmin käytetty Geodeettinen vertausjärjestelmä 1967 (). GRS80 määrittelevät vakiot ovat: a = 6\, 378\, 137\,\mathrm{m} GM = 3\, 986\, 005\times10^8\, \mathrm{m^3/s^2} J_2 = 108\, 263\times10^{-8} \omega = 7\, 292\, 115\times10^{-11}\, \mathrm{s^{-1}} == Lähteet == * Moritz, H. (1980). Geodetic Reference System 1980. Journal of Geodesy, 74(1), pp. 128–162. Luokka:Geodesia
Anitta Hietala

Anitta Hietala (s. 3. kesäkuuta 1965) on aktiiviuransa päättänyt suomalainen pikajuoksija. Hän edusti uransa alkuvuosina Kempeleen Kiriä ja vuodesta 1986 lähtien Oulun Pyrintöä. Hänen valmentajinaan toimivat Liisa Holma ja Jaakko Kemola. Kalevan kisoista Hietala saavutti hopeaa 400 metrin juoksusta vuonna 1985. Lisäksi hän oli mukana viestijuoksun SM-kilpailuissa saavuttamassa kultaa sekä 4 x 100 metrin että 4 x 400 metrin viestijuoksussa vuonna 1987. Virallisissa kilpailuissa Hietala ei ole esiintynyt vuoden 1987 jälkeen. == Lähteet == Luokka:Suomalaiset pikajuoksijat Luokka:Vuonna 1965 syntyneet Luokka:Elävät henkilöt
Läntinen suuralue

Läntinen suuralue on yksi Tampereen suuralueista. Läntiseen suuralueeseen kuuluvat Epilän, Haukiluoman, Lentävänniemen, Ikurin, Kalkun, Myllypuron, Pispalan, Raholan, Tesoman ja Tohlopin suunnittelualueet.Karttapalvelu; Tampere.fi (karttataso: hallinnolliset yksiköt / suunnittelualueet) ==Lähteet== *
Lower the Bar

__NOTOC__ Lower the Bar on yhdysvaltalaisen heavy metal -yhtye Steel Pantherin neljäs studioalbumi, joka julkaistiin 24. maaliskuuta 2017. Albumi oli määrä julkaista jo helmikuussa, mutta julkaisu viivästyi rumpali Stix Zadinian alkoholiriippuvuudesta johtuneen vieroitushoidon seurauksena. Albumi ylsi Isossa-Britanniassa albumilistan sijalle 26. Yhdysvalloissa se debytoi Billboard 200 -listan sijalla 40. == Kappaleet == # # # # # # # # # # # === Deluxe CD bonuskappaleet === # * # === Japanin bonuskappale === # * Gloryhole (Live from Wacken 2016) == Kokoonpano == * Michael Starr – laulu, taustalaulu * Satchel – kitarat, taustalaulu * Lexxi Foxx – basso, taustalaulu * Stix Zadinia – rummut, lyömäsoittimet, taustalaulu == Lähteet == Luokka:Vuoden 2017 albumit Luokka:Steel Pantherin albumit
Keskustan suuralue (Tampere)

Keskustan suuralue on yksi Tampereen suuralueista. Keskiseen suuralueeseen kuuluvat Keskustan, Sampon ja Iideksen suunnittelualueet. Karttapalvelu; Tampere.fi (karttataso: hallinnolliset yksiköt / suunnittelualueet) ==Lähteet== *
Euroopan korkeusvertausjärjestelmä

Euroopan korkeusvertausjärjestelmä (lyh. EVRS, ) on euroopanlaajuinen korkeusvertausjärjestelmä. EVRS on myös yhteisnimitys kaikille korkeusjärjestelmille, jotka saadaan em. korkeusvertausjärjestelmän realisaatioina. EVRS on määritelty EUREF:n päätöslauselmassa vuodelta 2007. Järjestelmän lähtötaso on Normaal Amsterdams Peil (NAP). Järjestelmässä käytetään geopotentiaalilukuja ja normaalikorkeuksia. Pysyvän vuoksen järjestelmä on nollavuoksijärjestelmä. == INSPIRE-direktiivi == EVRS korkeusvertausjärjestelmänä ei ole korkeusjärjestelmä ISO 19111:nISO 19111:2007 Geographic information -- Spatial referencing by coordinates mielessä; sen sijaan jokainen sen realisaatio määrittelee korkeusjärjestelmän. Euroopan komission asetuksessaKomission asetus (EU) N:o 1089/2010, annettu 23 päivänä marraskuuta 2010, Euroopan parlamentin ja neuvoston direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta INSPIRE-direktiivinEUROOPAN PARLAMENTIN JA NEUVOSTON DIREKTIIVI 2007/2/EY annettu 14 päivänä maaliskuuta 2007, Euroopan yhteisön paikkatietoinfrastruktuurin (INSPIRE) perustamisesta toimeenpanosta liite 2 määrittelee ensin koordinaattijärjestelmät ISO 19111:n mukaisesti ja määrää sitten, että pystykomponentissa on käytettävä Euroopan korkeusvertausjärjestelmää sen kattamalla maantieteellisellä alueella. On ilmeistä, että em. muotoilun tarkoituksena on mahdollistaa useiden EVRS- realisaatioiden käyttö INSPIREssa. == Realisaatioita == Suomen N2000 on EVRS:n alueellisena realisaationa korkeusvertauskehys ja korkeusjärjestelmä. Muita merkittäviä realisaatioita on esimerkiksi Euroopan korkeusvertauskehys 2000 (EVRF2000) ja Euroopan korkeusvertauskehys 2007 (EVRF2007). == Lähteet == * Ihde, J. ja W. Augath, 2002. The European Vertical Reference system (EVRS), its relation to a World Height System and to ITRS. Proceedings of the IAG 2001 Scientific Assembly, Budapest, Hungary, IAG Symposia, Vol. 125, 78-83, Springer Berlin ===Viitteet=== Luokka:Geodesia
Koillinen suuralue

Koillinen suuralue on yksi Tampereen suuralueista. Koilliseen suuralueeseen kuuluvat Messukylän, Olkahisen, Leinolan, Atalan, Pappilan, Linnainmaan, Ojalan, Takahuhdin, Turtolan, Kämmenniemen, Nurmi-Sorilan ja Teiskon suunnittelualueet. Karttapalvelu; Tampere.fi (karttataso: hallinnolliset yksiköt / suunnittelualueet) ==Lähteet== *
Kaakkoinen suuralue

Kaakkoinen suuralue on yksi Tampereen suuralueista. Kaakkoiseen suuralueeseen kuuluvat Kaukan ja Hervan suunnittelualueet. ==Lähteet== *
Euroopan korkeusvertauskehys 2007

Euroopan korkeusvertauskehys 2007 (lyh. EVRF2007, ) on euroopanlaajuinen Euroopan korkeusvertausjärjestelmän (EVRS) realisaatio, joka perustuu Euroopan vaaitusverkon (UELN) tasoitukseen. Paikkatietotekniikassa EVRF2007 on euroopanlaajuinen korkeusjärjestelmä, joka on luotu vuonna 2007. EVRF2007:n lähtötaso on Normaal Amsterdams Peil (NAP). Sen epookki on Fennoskandian maankohoamisen osalta 2000.0. Siinä käytetään normaalikorkeuksia ja se on nollavuoksijärjestelmässä. == Lähteet == * Sacher, M., Ihde, J., Liebsch, G., ja J. Mäkinen, 2009. EVRF2007 as Realization of the European Vertical Reference System. Boll. Geod. Sci. Aff. LXVIII:1, 35–50. Luokka:Korkeusjärjestelmä Luokka:Geodesia
Luoteinen suuralue

Luoteinen suuralue on yksi Tampereen suuralueista. Luoteiseen suuralueeseen kuuluvat Lentävänniemen, Lielahden ja Lintulammen suunnittelualueet. Karttapalvelu; Tampere.fi (karttataso: hallinnolliset yksiköt / suunnittelualueet) ==Lähteet== *
Saúl Álvarez

Santos Saúl Álvarez Barragán (s. 18. heinäkuuta 1990 Guadalajara, Meksiko), paremmin tunnettu nimellä Canelo Alvarez on meksikolainen ylemmän keskisarjan nyrkkeilijä ja painoluokkansa hallitseva maailmanmestari. Hän on ensimmäinen kiistaton maailmanmestari painoluokassaan, pitäessään hallussaan kaikkia vöitä (WBC, WBA, WBO, IBF ja The Ring). == Ammattinyrkkeilyura == Álvarez aloitti ammattinyrkkeilyuran vuonna 2005. Ensimmäisen merkittävän ottelun Álvarez otteli vuonna 2011, jolloin hän voitti Matthew Hattonin yksimielisesti tuomariäänin ottelussa avoimesta WBC-liiton ylemmän keskisarjan mestaruudesta. Vyö oli jäänyt vaille omistajaa Manny Pacquiaon luovuttua siitä. Álvarez puolusti mestaruutta viidesti ennen häviämistään Floyd Mayweather Juniorille vuonna 2013.http://boxrec.com/media/index.php?title=Fight:1806059 Seuraavan kerran Álvarez pääsi mestaruusotteluun vuonna 2015, jolloin hän kukisti keskisarjan silloisen WBC-liiton mestarin Miguel Cotton kaikin tuomariäänin kaksitoistaeräisessä ottelussa.http://boxrec.com/media/index.php?title=Fight:2000751 Tämän jälkeen Álvarez puolusti mestaruutta kerran. Puolustusottelussa Álvarez tyrmäsi Amir Khanin kuudennessa erässä.http://boxrec.com/media/index.php?title=Fight:2037455 Tämän jälkeen Álvarez luopui WBC-liiton mestaruusvyöstä ja otteli silloista WBO-liiton mestari Liam Smithiä vastaan tyrmäten Smithin yhdeksännessä erässä.http://boxrec.com/media/index.php?title=Fight:2085467 Álvarez asetettiin maaliskuussa 2018 ottelukieltoon hänen jäätyään kiinni kahdesti dopingtestissä helmikuussa 2018. Näytteet sisälsivät kiellettyä klenbuterolia. ==Lähteet== == Aiheesta muualla == * Luokka:Meksikolaiset nyrkkeilijät Luokka:Vuonna 1990 syntyneet Luokka:Elävät henkilöt
Eugene Fama

Eugene Francis Fama (s. 14. syyskuuta 1939 Boston) on yhdysvaltalainen taloustieteilijä ja rahoituksen professori (Robert R. McCormick Distinguished Service Professor of Finance) Chicagon yliopistossa. Hänet tunnetaan tehokkaiden markkinoiden hypoteesin kehittämisestä. Fama on erikoistunut portfolioteorian ja osakemarkkinoiden tutkimukseen. Fama sai Nobelin taloustieteen palkinnon vuonna 2013 yhdessä Robert Shillerin ja Lars Peter Hansenin kanssa.http://www.nobelprize.org/nobel_prizes/economic- sciences/laureates/2013/fama-facts.html Viitattu 5.4.2017http://www.nobelprize.org/nobel_prizes/economic- sciences/laureates/2013/fama-bio.html Viitattu 5.4.2017 ==Lähteet== ==Aiheesta muualla== * Faman kotisivu * Faman tutkimukset IDEASissa Luokka:Yhdysvaltalaiset taloustieteilijät Luokka:Vuonna 1939 syntyneet Luokka:Elävät henkilöt
Eteläinen suuralue

Eteläinen suuralue on yksi Tampereen suuralueista. Eteläiseen suuralueeseen kuuluvat Härmälän, Koivistonkylän, Peltolammin, Hatanpään, Nekalan, Muotialan ja Vuoreksen suunnittelualueet. Karttapalvelu; Tampere.fi (karttataso: hallinnolliset yksiköt / suunnittelualueet) ==Lähteet== *
Quincié-en-Beaujolais

Quincié-en-Beaujolais on kunta Ranskassa Rhônen departementissa Auvergne- Rhône-Alpesin alueella. Se sijaitsee Mont Brouillyn lähettyvillä, ja se kuuluu Beaujolais-viinin tuotantoalueeseen.Paris-Nice 2017 ==Lähteet== ==Aiheesta muualla== Luokka:Rhônen kunnat
Kaikki hajoaa

__NOTOC__ Kaikki hajoaa on hardcore punk -yhtye Hero Dishonestin EP-levy. Se julkaistiin 28. maaliskuuta 2014 If Societyn ja Läjä Recordsin yhteiskustanteena.Discogs: Hero Dishonest – Kaikki hajoaa Albumi julkaistiin Yhdysvalloissa levymerkillä Peterwalkee Records.Discogs: Hero Dishonest – Kaikki hajoaa (p039, US) == Kappaleet == === A-puoli === # # # === B-puoli === # * # == Kokoonpano == * Vella – laulu * Mikko – kitara * Lasse – basso * Jussi – rummut == Lähteet == Luokka:Vuoden 2014 EP:t Luokka:Hero Dishonestin albumit Luokka:If Societyn albumit
Eduard Kotšergin

Eduard Stepanovitš Kotšergin (s. 22. syyskuuta 1937 Leningrad) on sukutaustaltaan puolalais-venäläinen lavastaja ja kirjailija. Hän on toiminut Tovstonogovin suuren draamateatterin päälavastajana vuodesta 1972 lähtien. Kotšergin on Venäjän taideakatemian täysjäsen. Työstään teatteritaiteilijana hänet on palkittu kaksi kertaa Neuvostoliiton valtionpalkinnolla (vuosina 1978 ja 1984) sekä Venäjän valtionpalkinnolla (2001). Hänelle on myönnetty Venäjän kansantaiteilijan arvonimi vuonna 2001. Kotšergin on kirjoittanut muistelmateoksia sekä lavastamista ja teatteritaidetta käsittelevää esseistiikkaa. Kotšerginin teoksista on suomennettu omaelämäkerrallinen romaani Risteillä ristityt (Idiootti 2017), joka kuvaa kirjailijan lapsuutta. Risteillä ristittyjen alkuteos Крещённые крестами sai Venäjällä vuonna 2010 Natsionalnyi bestseller- ja Sergei Dovlatov -palkinnot. == Elämä == Eduard Kotšerginin isä Stepan Kotšergin teloitettiin Stalinin vainoissa ennen pojan syntymää. Hänen puolalainen äitinsä Bronisława Odyniec pidätettiin 1940 ja tuomittiin vankileirille syytettynä vakoilusta. Kotšergin sijoitettiin kansanvihollisten lapsille tarkoitettuun leningradilaiseen orpokotiin. Leningradin piirityksen alkuvaiheessa hänet evakuoitiin Omskin alueelle NKVD:n hallinnoimaan lasten vastaanottokotiin. Elokuussa 1945 Kotšergin pakeni lastenkodista kohti Leningradia. Vuoteen 1952 asti hän matkusti kesäaikaisin jäniksenä Neuvostoliiton rautateillä ja vietti talvet eri lastenkodeissa sekä myöhemmin nuorisovankilassa, josta MVD palautti hänet vankileiriltä vapautuneen äidin luo. Vuonna 1960 Kotšergin valmistui A. N. Ostrovskille nimetystä Leningradin teatteri-instituutista lavastajaksi, minkä jälkeen hän työskenteli Mihailovski-teatterissa. Vuosina 1963–1966 hän työskenteli Liteinyn teatterin ja vuodesta 1966 vuoteen 1972 Vera Komissarževskajan akateemisen draamateatterin päälavastajana. Vuodesta 1972 lähtien Kotšergin on toiminut Tovstonogovin suuren draamateatterin päälavastajana. == Teokset == Risteillä ristityt (Крещённые крестами, 2009). Suom. Tuukka Sandström. Idiootti 2017 ISBN 978-952-5860-16-0 == Lähteet == ==Aiheesta muualla== * Pentti Stranius: Orpokotilapsen odysseia Siperiasta Leningradiin. Arvostelu teoksesta Risteillä ristityt. Idiootti 2017. (Agricolan kirja-arvostelut 31.5.2017) Luokka:Puolalaiset kirjailijat Luokka:Venäläiset kirjailijat Luokka:Vuonna 1937 syntyneet Luokka:Elävät henkilöt
Fayence

Fayence on kunta Eteläisessä Ranskassa Varin departementissa Provence-Alpit- Riviera‎n alueella. Kunnan keskiaikaiset kapeat kadut ja historialliset muistomerkit sekä ympäröivän Provencen maisemat tuovat matkailijoita Fayenceen. Välimeri ja Ranskan Riviera ovat noin 30 kilometrin päässä. Fayencessa sijaitsee Ranskan vanhin purjelentokeskus.Paris-Nice 2017 ==Lähteet== ==Aiheesta muualla== Luokka:Varin kunnat
Beaujeu (Rhône)

Beaujeu on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 60 kilometriä Lyonista luoteeseen. Beaujeu on ollut historiallisen Beaujolais’n maakunnan pääkaupunki. Beaujeu kuuluu Beaujolais-viinin tuotantoalueeseen.Paris-Nice 2017 ==Lähteet== ==Aiheesta muualla== Luokka:Rhônen kunnat
The Hurt Business

The Hurt Business on vuonna 2016 ensi-iltansa saanut yhdysvaltalainen dokumenttielokuva, joka kertoo vapaaotteluiden historiasta ja sen noususta suosioon sekä lajia harrastavista urheilijoista. Elokuva on Vlad Yudinin ohjaama ja sen juontajana toimii Kevin Costner. == Aiheesta muualla == * Luokka:Vuoden 2016 dokumenttielokuvat Luokka:Yhdysvaltalaiset dokumenttielokuvat Luokka:Vuoden 2016 yhdysvaltalaiset elokuvat Luokka:Vlad Yudinin ohjaamat elokuvat
N2000

N2000 on korkeusvertauskehys, joka on Euroopan korkeusvertausjärjestelmän (EVRS) kansallinen realisaatio ja paikkatietotekniikassa korkeusjärjestelmä. N2000 perustuu Suomen kolmanteen valtakunnalliseen tarkkavaaitukseen. N2000:n epookki on maankohoamisen osalta 2000.0. Sen lähtötaso on Normaal Amsterdams Peil (NAP). N2000:ssa käytetään normaalikorkeuksia ja se on nollavuoksijärjestelmässä. N2000-korkeudet poikkeavat EVRF2007-korkeuksista vähemmän kuin 1 cm. == Lähteet == * Geodeettisen laitoksen julkaisu 139 Luokka:Geodesia
Lapin nolla

Lapin nolla (lyh. LN) on Suomen toisen valtakunnallisen tarkkavaaituksen aikana perustettu korkeusjärjestelmä, joka tarkoitettiin väliaikaiseksi. LN:aa on luotu linjan Aavasaksa-Rovaniemi-Kemijärvi pohjoispuolelle, jossa sitä käytetään edelleen tietyissä yhteyksissä. Em. linjalla LN yhtyy N60:een. Lähtötaso on siten sama kuin N60:n. maannousua em. linjan pohjoispuolella tehtyjen vaaitusten aikana ei ole otettu huomioon. LN keskivuoksijärjestelmässä ja LN:ssa korkeudet ovat ortometrisiä korkeuksia. Luokka:Korkeusjärjestelmä Luokka:Geodesia